بئیین گوجونو آرتیران یئیهجکلر
بیلیم سسی – بئیین ایله علاقهدار کیچیک بیر بیلگی بؤلوشمک ایستهییریک. بئیین بدن آغیرلیغینین ۱-۲%-نی مئیدانا گتیرمکله بیرلیکده استراحت ائتدیگیمیز زامان عومومی اوکسیژئنین ۲۰%-نی استفاده ائدن اهمیتلی بیر اورقانیمیزدیر. ائنئرژی اوچون بئینیمیزه قلوکوز لازیمدیر. قیساجا بئله دئیک، بئیین یئمهیی و مصرفی سئویر. آنجاق بونون اوچون عاغیللی شکیلده یئمک لازیمدیر. عاغیللی یئمک نه دئمکدیر؟ کئیفیتلی یاغلار، آنتیاوکسیدانتلار، ویتامینلر، مینئراللار [معدنی موادلار]، ایشلنمهمیش کاربوهیدرات أن تمیز مصرف دئمکدیر. آز و ثابت مقداردا اولماق شرطیله، بئینین یاخشی ایشلمهسینه نایل اولماق، اؤیرنمه قابیلیتینی آرتیرماق و بیلیگی گلیشمه [توسعه] ائتدیرمک اوچون بونلارا رعایت ائتمک لازیمدیر.
موز
موز یئیهجک [غذا-یئمهلی] دهیری یوکسک اولان بیر مئیوهدیر. بئینین اویغون فورمدا ایشلمهسی اوچون ویتامینلر، آمینو اسیدلری، مینئراللارین اهمیتلی بیر رولو واردیر. بویورون، بعضیلری ایله تانیش اولاق.
ب۶ ویتامینی و اؤزللییی: بئینین حافظه اؤزللییی [خصوصیتی] گلیشمهسی [توسعهسی] اوچون ضروریدیر، حافظه و دقتی آرتیرماق اوچون لازیمدیر. ب۶ ویتامینی سئروتونین، مئلاتونین، دوپامین کیمی نئیرون کؤمکچیلرینین مصرفینده اؤنملی رول اویناییر. روح حالینیزی تنظیملمهیه کؤمک ائدر.
ماقنئزیوم: ماقنئزیوم [منیزیم] جهتدن بول اولان موز بئیین خصوصیتلرینین گلیشمهسی اوچون فایدالیدیر، بئیین عصب هوجئیرهلری آراسینداکی فعالیتی آسانلاشدیرماقدا اهمیتلی بیر مینئرالدیر.
تریپتوفان لازیملی آمینو اسیدلریندن بیریدیر. ایسترئسسی تنظیملهییر. بئیینی دینجلشدیریر. دینج بئییندن ایسه أن پارلاق فیکیرلر چیخار.
انجیر
بئینینیزه ائنئرژی وئریر. چوخ گؤزل بیر بیتکی منشألی کیمیهوی ترکیبه صاحبدیر. ترکیبیندکی آ، ج، و ب ویتامینلری یاناشی، کالسیوم دا وار، اونلار بیرلیکده بئینی قیدالاندیریر. انجیرین ترکیبی هم ده فوسفور، ماقنئزیوم و دمیر مینئراللاری طرفیندن ده اولدوقجا زنگیندیر. قورو انجیرده اومئگا۳ و اومئگا۶ یاغ اسیدلری و پروتئین وار. بئینینیز اوچون چوخ گؤزل بیر ائنئرژی قایناغیدیر؛ قیوراقلیق، حافظه اوچون ده لازیملیدیر.
جهویز [قُوز]
جهویزین ترکیبینده اومئگا۳ و اومئگا۶-نین دویموش یاغ اسیدلری یوکسکدیر. بؤیومه [رشد]، تزهلنمه و بئیین فونکسیوناللیغینا [سوء عمل ائتمهسینه] کؤمک ائدیر. جهویز عینیله دیگر بیر چوخ چهرَز کیمی قیدالاندیریر [تغذیه ائتدیریر]، خصوصیله ده مینئراللار باخیمیندان. پروتئین، فیبر، کالسیوم، ماقنئزیوم، فوسفورو اؤزونده جمعلهین قُوز هم ده بؤیومه، تزهلنمه، یارالارین یاخشیلاشماسی و بئیین فونکسیالارینی یاخشیلاشدیرماق باخیمدان أن اوست پیللهدهدیر.
ایسپاناق
آ، ج، ائ، و ب قروپو ویتامینلری ایله دمیر، ماقنئزیوم، فوسفور و یود مینئراللاری و زولال [پروتئین] باخیمیندان اولدوقجا زنگیندیر. بئیین یورغونلوغونا یاخشی تأثیر ائدیر، ذهنی قوووتلندیریر، اؤیرنمه گوجونو آرتیریر. توند یاشیل یارپاقلی اولدوغو اوچون یاشیل بویالی [رنگلی] خلوروفیل [کلروفیل] بئینه اوکسیژئنین چاتماغینی گوجلندیریر و آرتیریر. ایسپاناغی بیشیردیگینیز زامان بویا [رنگ] دَییشدیریر و او زامان بیتکی منشألی کیمیهویلر ایشینی گؤرمهیه باشلاییر.
قیدا [یویهجک/غذا] دهیری یوکسکدیر. کاربوهیدرات جهتدن زنگین، یوکسک لیف [فیبر] قایناغیدیر؛ ب قروپو ویتامین، مینئرال، و پروتئینی وار. پاخلالار، بئینیمیزه گئدن قلیکوزانی متمادی اولاراق تأمین ائدیر. بئلهلیکله ده، بئینیمیز بوتون گون ائنئرژی قبول ائتمیش حالدا اولور.
آلما
هر گون بیر آلما یئمک اوچون بیر سببینیز داها وار. آلمانین قیدا دهیری یوکسک، کالوریسی آشاغیدیر. آلمادا اولان قوئرجئتین [کورستین] (C۱۵H10O7) بئیین هوجئیرهلرینی [سلول لارینی] و اونلاری آزاد رادیکاللارا قارشی قورویور.
* بیلیم سسی اوچون حاضیرلایان: حسین واحدی
azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab